stanford-oval/wikipedia huggingface dataset:
เชริง ตบกยา

| เชริง ตบกยา |
| --- | --- |
ཚེ་རིང་སྟོབས་རྒྱས།


นายกรัฐมนตรีภูฏาน
อยู่ในวาระ
เริ่มดำรงตำแหน่ง  28 มกราคม 2024
กษัตริย์: ชิกเมเคซาร์ นัมเกยล วังชุก
ก่อนหน้า: ดาโก ริกชิน (รักษาการ) 
ดำรงตำแหน่ง 27 กรกฎาคม 2013 – 9 สิงหาคม 2018
กษัตริย์: สมเด็จพระราชาธิบดีจิกมีเคเซอร์ นัมเกล วังชุก
ก่อนหน้า: โสนัม ต็อบเกย์ (รักษาการ) 
ถัดไป: เซอริง วังชุก (รักษาการ) โลเท เชอร์ริง
 
ข้อมูลส่วนบุคคล
เกิด:  (1965-09-19) 19 กันยายน ค.ศ. 1965 (59 ปี) มณฑลฮา ประเทศภูฏาน
พรรคการเมือง: พรรคประชาธิปไตยประชาชน
ศิษย์เก่า: มหาวิทยาลัยพิตต์สเบิร์ก มหาวิทยาลัยฮาร์วาร์ด

เชริง ตบกยา (ซองคา: ཚེ་རིང་སྟོབས་རྒྱས།, เกิด 19 กันยายน ค.ศ. 1965) เป็นนักการเมืองชาวภูฏาน ซึ่งดำรงตำแหน่งเป็นนายกรัฐมนตรีของภูฏานตั้งแต่เดือนกรกฎาคม ค.ศ. 2013 ถึงเดือนสิงหาคม ค.ศ. 2018 นอกจากนี้ เขายังเป็นหัวหน้าพรรคประชาธิปไตยประชาชน และเคยเป็นผู้นำฝ่ายค้านในสภาแห่งชาติตั้งแต่เดือนมีนาคม ค.ศ. 2008 ถึงเดือนเมษายน ค.ศ. 2013
เชริง ตบกยาเป็นสมาชิกผู้ร่วมก่อตั้งพรรคประชาธิปไตยประชาชน และเป็นผู้รับผิดชอบในการจัดตั้งพรรค ในฐานะพรรคจดทะเบียนพรรคแรกของประเทศภูฏาน
เชริง ตบกยาได้รับปริญญาวิทยาศาสตรบัณฑิตในสาขาวิศวกรรมเครื่องกลจากโรงเรียนวิศวกรรมสเวนสันของมหาวิทยาลัยพิตต์สเบิร์กในปี ค.ศ. 1990 และต่อมา ได้รับปริญญาโทในสาขาการบริหารรัฐกิจจากมหาวิทยาลัยฮาร์วาร์ดในปี ค.ศ. 2004 เขาได้รับการศึกษาที่สองของเขาในประเทศอินเดีย ที่บ้านของดอกเตอร์เกรแฮม ในเมืองกาลิมปง ที่อยู่ใกล้กับดาร์จีลิง ทางตะวันออกของเทือกเขาหิมาลัย
เขาเป็นข้าราชการพลเรือนก่อนที่จะเข้ามามีส่วนร่วมทางการเมือง โดยได้เริ่มต้นอาชีพของเขาในปี ค.ศ. 1991 ในสาขาเทคนิคและอาชีวศึกษา สังกัดกรมสามัญศึกษา ส่วนในปี ค.ศ. 1998 เขาได้ก่อตั้งและเป็นหัวหน้าศูนย์ฝึกอบรมแห่งชาติ และทำหน้าที่เป็นผู้อำนวยการในกระทรวงแรงงานและทรัพยากรมนุษย์ ตั้งแต่ปี ค.ศ. 2003 ถึงปี ค.ศ. 2007
แหล่งข้อมูลอื่น

เชริง ตบกยา ที่เฟซบุ๊ก
Tsehring Tobgay's Blog เก็บถาวร 2019-09-18 ที่ เวย์แบ็กแมชชีน
March 18 2015 interview with Tshering Tobgay, Prime Minister of Bhutan เก็บถาวร 2015-03-20 ที่ เวย์แบ็กแมชชีน
ไวต์ฮาร์ตเลน

| --- | --- |
 ไวต์ฮาร์ทเลน – มุมมองจากอัฒจรรย์ทางทิศใต้
th
ชื่อเต็ม: ไวต์ฮาร์ตเลน
ที่ตั้ง: บิล นิโชลสันเวย์, 748 ไฮโรด, ท็อตแนม, ลอนดอน, เอ็น17 0เอพี
พิกัด: 51°36′12″N 0°03′57″W﻿ / ﻿51.60333°N 0.06583°W﻿ / 51.60333; -0.06583
เจ้าของ: ทอตนัมฮอตสเปอร์
ผู้ดำเนินการ: ทอตนัมฮอตสเปอร์
ความจุ: 36,230
ขนาดสนาม: 100 x 67 เมตร (110 x 73 หลา)
พื้นผิว: หญ้า
การก่อสร้าง
ก่อสร้าง: ค.ศ. 1899
เปิดใช้สนาม: 4 กันยายน ค.ศ. 1899
ปิด: 2017
ทำลาย: 2016–2017
งบประมาณในการก่อสร้าง: 100,500 ปอนด์ (ค.ศ. 1934)
สถาปนิก: อาชิบัลด์ ลีตช์ (ค.ศ. 1909)
การใช้งาน
ทอตนัมฮอตสเปอร์ (ค.ศ. 1899–2017) ลอนดอนโมนารชส์ (1995–1996)
ไวต์ฮาร์ตเลน (อังกฤษ: White Hart Lane) เป็นสนามฟุตบอลในย่านทอตนัม ในกรุงลอนดอน ประเทศ อังกฤษ สร้างขึ้นในปี ค.ศ. 1899 และเป็นสนามประจำของทอตนัมฮอตสเปอร์ โดยสนามมีความจุทั้งหมด 36,230 ที่นั่ง สนามฟุตบอลแห่งหนึ่งเป็นที่รู้จักกันดีในแถบย่านกรุงลอนดอน และสนามแห่งนี้ยังได้รับเลือกให้เป็นสนามฟุตบอลที่มีความสะอาดและอุดุมสมบูรณ์ที่สุดในประเทศอังกฤษ โดยสนามมีพื้นที่เป็นพื้นหญ้ามีความยาว 100 เมตร ความกว้าง 67 เมตร โดยสถาปนิกชื่อ อาชิบัลด์ ลีตช์ ชาวสกอตแลนด์ เป็นคนออกแบบสนามนี้
แหล่งข้อมูลอื่น

เว็บไซต์อย่างเป็นทางการของสโมสรฟุตบอลทอตนัมฮอตสเปอร์ (อังกฤษ)
ประวัติสนาม (อังกฤษ)
แกลลอรีรูปของไวต์ฮาร์ตเลน บน londonfootballguide.com (อังกฤษ)
| ด ค กสโมสรฟุตบอลทอตนัมฮอตสเปอร์ |
| --- | --- |
 ผู้เล่น  ผู้จัดการทีม  ทีมสำรองและทีมเยาวชน  บันทึกและสถิติ  เกียรติประวัติ  ฤดูกาลปัจจุบัน  ผู้สนับสนุน 
ประวัติ:  ประวัติ  ฤดูกาล  ผลงานระดับทวีป 
สนามเหย้า:  ไวต์ฮาร์ตเลน  สนามกีฬาเวมบลีย์  สนามกีฬาทอตนัมฮอตสเปอร์ 
คู่ปรับ:  ดาร์บีลอนดอนเหนือ  การแข่งขันกับสโมสรฟุตบอลเชลซี 
เพลง:  "กลอรีกลอรี, ทอตนัมฮอตสเปอร์"  "ฮอตช็อตทอตนัม!"  "Nice One Cyril"  "Ossie's Dream (Spurs Are on Their Way to Wembley)"  "ทอตนัม, ทอตนัม"  "เวนเดอะเยียร์เอ็นดส์อินวัน" 
สื่อ:  ออลออร์นอทติง  โดสกลอรีกลอรีเดยส์ 
อื่น ๆ:  โครงการพัฒนานอร์ทัมเบอร์แลนด์  ทีมในซูเปอร์ลีกฟอร์มูลา  สโมสรฟุตบอลหญิงทอตนัมฮอตสเปอร์  สถานีรถไฟไวต์ฮาร์ตเลน 
  หมวดหมู่   คอมมอนส์ 
| ด ค กสนามแข่งขันในพรีเมียร์ลีก |
| --- | --- |
ปัจจุบัน:  กูดิสันพาร์ก  เคนิลเวิร์ทโรด  เครเวนคอตทิจ  ซิตีกราวด์  ซิตีออฟแมนเชสเตอร์  เซนต์เจมส์พาร์ก  เซลเฮิสต์พาร์ก  ดีนคอร์ต  ทอตนัมฮอตสเปอร์  เทิร์ฟมัวร์  บรามอลล์เลน  เบรนต์ฟอร์ดคอมมิวนิตีสเตเดียม  ฟัลเมอร์  มอลินิว  ลอนดอนสเตเดียม  วิลลาพาร์ก  สแตมฟอร์ดบริดจ์  เอมิเรตส์สเตเดียม  แอนฟีลด์  โอลด์แทรฟฟอร์ด 
อดีต:  เบ็ต365 สเตเดียม  Bloomfield Road  Boundary Park  คาร์ดิฟฟ์ซิตีสเตเดียม  แคร์โรว์โรด  County Ground  ดีดับเบิลยูสเตเดียม  อีวุดพาร์ก  Fratton Park  ฮิลส์โบโร  KCOM Stadium  เกิร์กลีส์  ลิเบอร์ตีสเตเดียม  ลอฟตัสโรด  มาเดสกีสเตเดียม  Oakwell  Portman Road  ไพรด์พาร์ก  ริเวอร์ไซด์  สเตเดียมออฟไลต์  เซนต์แอนดรูว์  University of Bolton Stadium  เดอะฮอว์ทอนส์  The Valley  Valley Parade  วิคาริจโรด  เวมบลีย์  คิงเพาเวอร์สเตเดียม  เซนต์แมรีส์สเตเดียม  เอลแลนด์โรด 
ถูกทำลาย:  Ayresome Park  Baseball Ground  บุลินกราวนด์  Burnden Park  The Dell  Filbert Street  ไฮบิวรี  Highfield Road  เมนโรด  Roker Park  ไวต์ฮาร์ตเลน
เขตปาโร

| เขตปาโร སྤ་རོ་རྫོང་ཁག |
| --- | --- |
เขต
รินปุงจง
ที่ตั้งในประเทศภูฏาน
ประเทศ: ภูฏาน
เมืองหลวง: ปาโร
พื้นที่
 • ทั้งหมด: 1,293 ตร.กม. (499 ตร.ไมล์)
ประชากร (2017)
 • ทั้งหมด: 46,316 คน
 • ความหนาแน่น: 36 คน/ตร.กม. (93 คน/ตร.ไมล์)
เขตเวลา: UTC+6 (BTT)
HDI (2019): 0.722 high · 2nd
เว็บไซต์: www.paro.gov.bt
เขตปาโร (จงคา: སྤ་རོ་རྫོང་ཁག་; ไวลี: Spa-ro rdzong-khag) เป็นเขตในประเทศภูฏาน ตั้งอยู่ในบริเวณหุบเขาปาโรซึ่งมีความสำคัญทางประวัติศาสตร์และวัฒนธรรมของประเทศ จุดผ่านเข้าออกไปยังทิเบตในอดีต ในปัจจุบันเป็นที่ตั้งของสนามบินนานาชาจิแห่งเดียวของประเทศ ซึ่งคือ ท่าอากาศยานนานาชาติปาโร
| ด ค กเขตปกครองของประเทศภูฏาน |
| --- | --- | --- |
|  บุมทัง  ชูคา  ดากานา  กาซา  ฮา  ลฮุนต์ชิ  มองการ์  พาโร  เปมากัตเซล  พูนาคา  ซัมดรุปจงคาร์  ซัมชิ  ซาร์ปัง  ทิมพู  ตาชิกัง  ตาชิยังต์ซี  ตงซา  ชิรัง  วังดีโพดรัง  เชมกัง  |  บุมทัง  ชูคา  ดากานา  กาซา  ฮา  ลฮุนต์ชิ  มองการ์  พาโร  เปมากัตเซล  พูนาคา  ซัมดรุปจงคาร์  ซัมชิ  ซาร์ปัง  ทิมพู  ตาชิกัง  ตาชิยังต์ซี  ตงซา  ชิรัง  วังดีโพดรัง  เชมกัง  |  |
↑  "Sub-national HDI - Area Database - Global Data Lab". hdi.globaldatalab.org (ภาษาอังกฤษ). สืบค้นเมื่อ 2018-09-13.
โรงเรียนพงษ์ศิริวิทยา

| โรงเรียนพงษ์ศิริวิทยา  Pongsiri Wittaya School > ที่ตั้ง |
| --- | --- |

เลขที่ 414 หมู่ 2 ถนนพงษ์ศิริ ตำบลด่านขุนทด อำเภอด่านขุนทด   จังหวัดนครราชสีมา 30210 ประเทศไทย 
พิกัด: 15°12′38″N 101°46′06″E﻿ / ﻿15.210545°N 101.768417°E﻿ / 15.210545; 101.768417
ข้อมูล
ชื่ออื่น: พ.ศ.ว.
ประเภท: โรงเรียนเอกชน ประเภทสหวิทยา
คำขวัญ: วิชาการดี กีฬาเด่น เน้นคุณธรรม
สถาปนา: 17 พฤษภาคม พ.ศ. 2500 (67 ปี)
ผู้ก่อตั้ง: นายวินิจ พงษ์ศิริ
หน่วยงานทางการศึกษา: กระทรวงศึกษาธิการ   สำนักงานการศึกษาเอกชน
ผู้อำนวยการ: ว่าที่ ร.อ.จตุรงค์ พงษ์ศิริ
ระดับปีที่จัดการศึกษา: ระดับปฐมวัย - มัธยมศึกษาตอนปลาย
สี:     สีชมพู-เหลือง 
คติพจน์: สุวิชาโน ภวฺ โหติ (ผู้รู้ดีเป็นผู้เจริญ)
เว็บไซต์: เว็บไซต์ทางการ
โรงเรียนพงษ์ศิริวิทยา (Pongsiriwittaya) อักษรย่อ พ.ศ.ว. เป็นโรงเรียนเอกชนในอำเภอด่านขุนทด จังหวัดนครราชสีมา
ประวัติ

โรงเรียนพงษ์ศิริวิทยา  ตั้งอยู่เลขที่  414  หมู่ 2 ถนนพงษ์ศิริ ตำบลด่านขุนทด อำเภอด่านขุนทด จังหวัดนครราชสีมา เป็นโรงเรียนเอกชนประเภทสามัญศึกษา สังกัดสำนักงานคณะกรรมการส่งเสริมการศึกษาเอกชน สำนักงานปลัดกระทรวงศึกษาธิการ
จัดตั้งขึ้นโดยนายวินิจ พงษ์ศิริ ตามพระราชบัญญัติโรงเรียนเอกชน ตามใบอนุญาตเลขที่ 5/2500 ลงวันที่ 17 พฤษภาคม พ.ศ. 2500 ซึ่งมีวัตถุประสงค์ในการจัดตั้งโรงเรียนเพื่อช่วยเหลือเด็กยากจนที่ไม่สามารถเดินทางไปศึกษาต่อในจังหวัดนครราชสีมาได้ มีเนื้อที่ 6 ไร่ 1 งาน 80 ตารางวา
พ.ศ. 2500 เปิดสอนครั้งแรกระดับมัธยมศึกษา มีนักเรียนจำนวน 137 คน ครู 12 คน
พ.ศ. 2503 จึงได้ เปิดสอนระดับก่อนประถมศึกษา (ระดับปฐมวัย) และประถมศึกษา
พ.ศ. 2532 ก่อสร้างอาคารมัธยม 2 ชั้น จำนวน 12 ห้องเรียน
พ.ศ. 2537 ก่อสร้างอาคาร 37 ปี 3 ชั้น จำนวน 24 ห้องเรียน
พ.ศ. 2545 ก่อสร้างอาคารวินิจ-บุญนาค 3 ชั้น จำนวน 21 ห้องเรียน
พ.ศ. 2553 ทำพิธีอัญเชิญ  พระบรมสารรีริกธาตุขึ้นประดิษฐาน ณ บุษบกพงษ์ศิริพุทธบารมี เมื่อวันที่ 20 กรกฎาคม พ.ศ. 2553
รายชื่อผู้ดำรงตำแหน่งครูใหญ่

ทำเนียบรายชื่อผู้บริหาร มีดังต่อไปนี้
| ลำดับ | ชื่อผู้บริหาร | ปี พ> ศ. |
| --- | --- | --- |
| 1 | นายทวิช อนันตรสุชาติ | พ.ศ. 2500 - พ.ศ. 2502 |
| 2 | นายไชยวุฒิ วีระพงษ์สุชาติ | พ.ศ. 2502 - พ.ศ. 2504 |
| 3 | นางอุบลรัตน์ จันทรวิวัฒน์ | พ.ศ. 2504 - พ.ศ. 2516 |
| 4 | นายวัฒนา พงษ์ศิริ | พ.ศ. 2516 - พ.ศ. 2548 |
| 5 | ว่าที่ร้อยเอกจตุรงค์ พงษ์ศิริ | พ.ศ. 2549 - ปัจจุบัน |
จาซีเชอจง

| จาซีเชอจง |
| --- | --- |
ทับศัพท์ภาษาทิเบต อักษรทิเบต: 

ศาสนา
ศาสนา: ศาสนาพุทธแบบทิเบต
ที่ตั้ง
ที่ตั้ง: ทิมพู ประเทศภูฏาน
ที่ตั้งในประเทศภูฏาน
พิกัดภูมิศาสตร์: 27°29′23″N 89°38′6″E﻿ / ﻿27.48972°N 89.63500°E﻿ / 27.48972; 89.63500
จาซีเชอจง (ซองคา: བཀྲ་ཤིས་ཆོས་རྫོང; Tashichho Dzong หรือ Tashichö-Dzong) เป็นอารามพุทธและป้อมปราการบนขอบทางเหนือของนครทิมพู ประเทศภูฏาน ริมฝั่งแม่น้ำวังจู เดิมทีเป็นที่ประทับของเทวราช หรือหัวหน้ารัฐบาลฝั่งพลเรือน ซึ่งคือตำแหน่งที่ต่อมาผนวกเข้ากับของกษัตริย์หลังการสถาปนาราชาธิปไตยในปี 1907 ในบันทึกหนึ่งของนักเดินทางเมื่อปี 1922 กล่าวถึงอารามนี้ว่าเป็น "ป้อมปราการแห่งหลักธรรมอันเป็นมงคล" (the fortress of auspicious doctrine)
ชื่อของจาซีเชอจงมีความหมายว่า จง (ป้อมปราการ-อาราม) แห่งศาสนาอันประเสริฐ และใช้งานเป็นศูนย์กลางของรัฐบาลภูฏานตั้งแต่ปี 1968 ในปัจจุบัน ภายในมีห้องประทับและห้องทรงงานของกษัตริย์ ตลอดจนห้องทำงานของเลขาธิการคณะรัฐมนตรี, รัฐมนตรีกระทรวงกิจการภายใน และรัฐมนตรีกระทรวงพาณิชย์ ส่วนกระทรวงอื่น ๆ มีที่ทำการอยู่ในอาคารทางใต้ของจง และในอาคารใหม่ ๆ ในนครทิมพู อีกฝั่งของจงเป็นที่ตั้งของหอ Ney Khang Lhakhang ที่ประดิษฐานพระพุทธรูปของพระศากยมุนีและเทพเจ้า ในปี 1953 ราชวงศ์ภูฏานได้ย้ายไปประทับที่วังเตเชนโชลิงที่พึ่งสร้างใหม่แทน
อุดม สิทธิวิรัชธรรม

| อุดม สิทธิวิรัชธรรมม> ป.ช., ม.ว.ม. |
| --- | --- |

ตุลาการศาลรัฐธรรมนูญไทย
อยู่ในวาระ
เริ่มดำรงตำแหน่ง  1 เมษายน พ.ศ. 2563
 
ข้อมูลส่วนบุคคล
เกิด: 22 พฤศจิกายน พ.ศ. 2497 (69 ปี)
คู่สมรส: สมจิตต์ สิทธิวิรัชธรรม
ศิษย์เก่า: มหาวิทยาลัยรามคำแหง (พ.ศ. 2517)
อาชีพ: ทหารเรือ ตุลาการ
ยศที่ได้รับการแต่งตั้ง
รับใช้:  ไทย
สังกัด:  กองทัพเรือไทย
ประจำการ: พ.ศ. 2519 – พ.ศ. 2524
ยศ:  เรือโท

อุดม สิทธิวิรัชธรรม (เกิด 22 พฤศจิกายน พ.ศ. 2497) เป็นตุลาการชาวไทย เคยดำรงตำแหน่งหลากหลายในวงการตุลาการ ซึ่งรวมถึงการเป็นตุลาการศาลรัฐธรรมนูญภายหลังรัฐประหารในประเทศไทย พ.ศ. 2557
ชีวิตส่วนตัว

อุดมเกิดเมื่อวันที่ 22 พฤศจิกายน พ.ศ. 2497
อุดมสำเร็จการศึกษาระดับปริญญาตรีจากคณะนิติศาสตร์ มหาวิทยาลัยรามคำแหง ใน พ.ศ. 2517 เป็นเนติบัณฑิตไทย สมัยที่ 28 จากสำนักอบรมศึกษากฎหมายแห่งเนติบัณฑิตยสภาใน พ.ศ. 2518 และสำเร็จการศึกษาระดับปริญญาโทจากคณะนิติศาสตร์ จุฬาลงกรณ์มหาวิทยาลัย ใน พ.ศ. 2525
อุดมสมรสกับสมจิตต์ สิทธิวิรัชธรรม
การทำงาน

อุดมเริ่มทำงานในวงการตุลาการด้วยการเป็นนายทหารพระธรรมนูญ กองทัพเรือ ในช่วง พ.ศ. 2519–2524
จากนั้นอุดมย้ายไปอยู่ศาลยุติธรรม โดยเริ่มจากตำแหน่งในศาลชั้นต้นดังต่อไปนี้ คือ ช่วง พ.ศ. 2524–2534 เป็นผู้ช่วยผู้พิพากษา ผู้พิพากษาประจำกระทรวง ช่วยทำงานในตำแหน่งผู้พิพากษาศาลจังหวัดทุ่งสง และผู้ช่วยผู้พิพากษาศาลอุทธรณ์ ผู้พิพากษาศาลจังหวัดแม่สอด ศาลจังหวัดพิษณุโลก และศาลจังหวัดนครสวรรค์ ตามลำดับ พ.ศ. 2534–2540 เป็นผู้พิพากษาหัวหน้าศาลประจำกระทรวง ผู้พิพากษาหัวหน้าศาลประจำกระทรวง ช่วยทำงานในตำแหน่งผู้พิพากษาหัวหน้าศาลจังหวัดนครสวรรค์ ผู้พิพากษาหัวหน้าศาลจังหวัดหลังสวน ศาลจังหวัดอุทัยธานี และศาลจังหวัดกำแพงเพชร ตามลำดับ และ พ.ศ. 2540–2542 เป็นผู้พิพากษาหัวหน้าคณะในศาลอาญา
ต่อมาได้เลื่อนขึ้นสู่ศาลชั้นอุทธรณ์ โดยดำรงตำแหน่งดังต่อไปนี้ตามลำดับ คือ พ.ศ. 2542–2549 เป็นผู้พิพากษาศาลอุทธรณ์ ภาค 6 พ.ศ. 2549–2550 เป็นผู้พิพากษาหัวหน้าคณะในศาลอุทธรณ์ ภาค 3 พ.ศ. 2550–2552 เป็นประธานแผนกคดีผู้บริโภคในศาลอุทธรณ์ ภาค 5 และประธานแผนกคดีสิ่งแวดล้อมในศาลอุทธรณ์ ภาค 3 พ.ศ. 2552–2554 เป็นรองประธานศาลอุทธรณ์
จากนั้นได้ดำรงตำแหน่งในศาลหลายชั้นสลับกันดังนี้ คือ ในช่วง พ.ศ. 2554–2556 เป็นอธิบดีผู้พิพากษา ภาค 1 และอธิบดีผู้พิพากษาศาลอาญากรุงเทพใต้ ตามลำดับ พ.ศ. 2556–2557 เป็นผู้พิพากษาศาลฎีกา พ.ศ. 2557–2559 เป็นประธานศาลอุทธรณ์ ภาค 5 พ.ศ. 2559–2561 เป็นผู้พิพากษาหัวหน้าคณะในศาลฎีกา และ พ.ศ. 2561–2563 เป็นประธานแผนกคดีคำสั่งคำร้องและขออนุญาตฎีกาในศาลฎีกา
ภายหลัง วุฒิสภาไทย ชุดที่ 12 ซึ่งมีที่มาจากรัฐประหารในประเทศไทย พ.ศ. 2557 ได้เห็นชอบให้อุดมเป็นตุลาการศาลรัฐธรรมนูญ และมีพระบรมราชโองการโปรดเกล้าฯ แต่งตั้งให้ดำรงตำแหน่งดังกล่าวตั้งแต่วันที่ 1 เมษายน พ.ศ. 2563
ความเห็นในการวินิจฉัยคดี > การยุบพรรคก้าวไกล

ในวันที่ 7 สิงหาคม พ.ศ. 2567 ศาลรัฐธรรมนูญมีมติเอกฉันท์ให้ยุบพรรคก้าวไกล และห้ามกรรมการบริหารพรรคก้าวไกลลงสมัครรับเลือกตั้งเป็นเวลา 10 ปี ต่อมาในวันที่ 15 สิงหาคม พ.ศ. 2567 อุดม ในฐานะตุลาการศาลรัฐธรรมนูญ กล่าวในที่สาธารณะเกี่ยวกับการที่พรรคดังกล่าวได้รับเงินบริจาคหลังถูกยุบพรรคว่า
"จริง ๆ ต้องขอบคุณผมนะ มีการยุบพรรคเขา เห็นไหมครับ เขาได้เงินตั้งกี่ล้านน่ะ ภายในสองวัน ถ้าไม่ยุบเนี่ย เขาร้องไห้ฟรีเลยนะ ก่อนหน้านั้นน่ะ เงินไม่มีนะ ต้องขอบคุณผมนะทำให้เขามีเงินเข้าไปตั้ง 20–30 ล้าน ใช่ไหม สมาชิกเก่าเข้าไปจดทะเบียนเป็นสมาชิกตามไปด้วยเห็นไหม ก็ไม่เห็นจะเดือดร้อนตรงไหนเลย ยุบปั๊บ เอ้า ไปเปิดพรรคใหม่ได้ เอ้า ไม่ข้องใจแล้วหรือ เมื่อวานร้องไห้อยู่ พรรคเราจะไปแล้ว อย่างนู้นอย่างนี้ โอ้ สองวันเลิก จากน้ำตาเป็นเสียงหัวเราะ ยักไหล่แล้วไปต่อ เงิน 20 ล้าน"
คำกล่าวข้างต้นถูกวิพากษ์วิจารณ์ว่าเป็นการพูดเยาะเย้ยถากถาง และแสดงถึงวุฒิภาวะตลอดจนความไม่เป็นกลาง นักกฎหมายและนักวิชาการหลายคน เช่น ธงทอง จันทรางศุ, ประจักษ์ ก้องกีรติ, ปริญญา เทวานฤมิตรกุล, พรสันต์ เลี้ยงบุญเลิศชัย, และมุนินทร์ พงศาปาน ตั้งคำถามถึงพฤติกรรมของอุดมว่าขัดต่อจริยธรรมของฝ่ายตุลาการหรือไม่ ซึ่งเป็นจริยธรรมเดียวกับที่อุดมใช้ตรวจสอบผู้อื่น นอกจากนี้ บางภาคส่วนในสังคมออกแถลงการณ์เรียกร้องให้อุดมลาออก และสมาชิกสภาผู้แทนราษฎรมีกำหนดจะยื่นญัตติต่อสภาฯ ให้ตรวจสอบอุดม เนื่องจากเห็นว่า "มีอคติ ไม่คู่ควรเป็นตุลาการ"
ความเห็นในการวินิจฉัยคดี > ความเป็นรัฐมนตรีของเศรษฐา ทวีสิน

ใน พ.ศ. 2567 มีการยื่นคำร้องต่อศาลรัฐธรรมนูญให้วินิจฉัยว่า ความเป็นรัฐมนตรีของเศรษฐา ทวีสิน นายกรัฐมนตรี สิ้นสุดลงเพราะฝ่าฝืนจริยธรรมอย่างร้ายแรงหรือไม่ อุดมเป็นตุลาการเสียงข้างมาก 6 ต่อ 3 เสียงที่ให้รับคดีนี้ไว้พิจารณา และเป็นตุลาการเสียงข้างน้อย 4 ต่อ 5 เสียงที่ให้เศรษฐาหยุดปฏิบัติหน้าที่ระหว่างการพิจารณา และเป็นตุลาการเสียงข้างมาก 5 ต่อ 4 เสียงที่ให้ความเป็นรัฐมนตรีเศรษฐาสิ้นสุดลง
ทรัพย์สิน

จากการเปิดเผยทรัพย์สินและหนี้สินต่อคณะกรรมการป้องกันและปราบปรามการทุจริตแห่งชาติเมื่อเข้ารับตำแหน่งตุลาการศาลรัฐธรรมนูญใน พ.ศ. 2563 ปรากฏว่า อุดมมีทรัพย์สินรวม 8,656,369 บาท มีรายได้ต่อปีรวม 4,370,000 บาท และมีหนี้สินรวม 308,413 บาท ส่วนคู่สมรสของอุดมมีทรัพย์สินรวม 15,758,681 บาท มีรายได้ต่อปีรวม 210,000 บาท และมีหนี้สินรวม 6.7 แสนบาท
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2544 –  เหรียญจักรพรรดิมาลา (ร.จ.พ.)
โรแบร์ท เอ็งเคอ

| 0 | 1 | 2 | 3 |
| --- | --- | --- | --- |
 เอ็งเคอขณะเล่นให้กับฮันโนเฟอร์ 96 ในปี ค.ศ. 2008
ข้อมูลส่วนตัว
ชื่อเต็ม:  โรแบร์ท เอ็งเคอ
วันเกิด:  24 สิงหาคม ค.ศ. 1977(1977-08-24)
สถานที่เกิด:  เยนา, เยอรมนีตะวันออก
วันเสียชีวิต:  10 พฤศจิกายน ค.ศ. 2009(2009-11-10) (32 ปี)
สถานที่เสียชีวิต:  Neustadt am Rübenberge, เยอรมนี
ส่วนสูง:  1.86 m (6 ft 1 in)
ตำแหน่ง:  ผู้รักษาประตู
สโมสรเยาวชน
1985:  BSG Jenapharm
1986–1995:  Carl Zeiss Jena
สโมสรอาชีพ*
| ปี |  ทีม |  ลงเล่น |  (ประตู) |
| 1995–1996 |  Carl Zeiss Jena |  3 |  (0) |
| 1996–1999 |  โบรุสซีอาเมินเชินกลัทบัค |  32 |  (0) |
| 1999–2002 |  ไบฟีกา |  77 |  (0) |
| 2002–2004 |  บาร์เซโลนา |  1 |  (0) |
| 2003 |  → เฟแนร์บาห์แช (ยืมตัว) |  1 |  (0) |
| 2004 |  → Tenerife (ยืมตัว) |  9 |  (0) |
| 2004–2009 |  ฮันโนเฟอร์ 96 |  164 |  (0) |
| รวม |   |  288 |  (0) |
ทีมชาติ
| 1997–1999 |  เยอรมนี อายุไม่เกิน 21 ปี |  15 |  (0) |
| 1998 |  โอลิมปิกเยอรมนี |  4 |  (0) |
| 2000–2004 |  เยอรมนี ชุดบี |  2 |  (0) |
| 1999–2009 |  เยอรมนี |  8 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
โรแบร์ท เอ็งเคอ (เยอรมัน: Robert Enke; 24 สิงหาคม ค.ศ. 1977 – 10 พฤศจิกายน ค.ศ. 2009) เป็นอดีตผู้รักษาประตูฟุตบอลชาวเยอรมัน
เอ็งเคอเป็นที่จดจำจากการที่เคยเล่นให้กับ ไบฟีกา และ บาร์เซโลนา แต่ประสบความสำเร็จและลงเล่นมากที่สุดตลอดระยะเวลาการค้าแข้งกับฮันโนเฟอร์ 96 ในบุนเดิสลีกา ประเทศบ้านเกิด
เขาลงเล่นให้กับเยอรมนี เป็นจำนวน 8 นัด ในช่วงระหว่างคอนเฟเดอเรชันส์คัพ 1999 และการเสียชีวิตของเขาในปี ค.ศ. 2009 ทั้งยังเป็นส่วนหนึ่งของทีมชุดรองชนะเลิศในยูโร 2008
ในช่วงค่ำของวันที่ 10 พฤศจิกายน ค.ศ. 2009 เอ็งเคอตัดสินใจจบชีวิตลงด้วยการฆ่าตัวตาย ในช่วงเวลาการตายของเขา เขาได้รับการพูดถึงอย่างกว้างขวางในการแย่งชิงตำแหน่งผู้รักษาประตูมือหนึ่งของฟุตบอลโลก 2010
แหล่งข้อมูลอื่น

เว็บไซต์ทางการ (เยอรมัน)
Robert Enke เว็บไซต์ fussballdaten.de (เยอรมัน)
ESPN Profile เก็บถาวร 2009-08-13 ที่ เวย์แบ็กแมชชีน
Text, Audio, Video of Theo Zwanziger's Eulogy for Robert Enke
ภูมิแผ่นดิน นวมินทร์มหาราชา

ภูมิแผ่นดิน นวมินทร์มหาราชา เป็นเพลงเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๕ ธันวาคม ๒๕๔๒ ขับร้องโดยศิลปินจำนวน 72 คน
ประวัติ

เนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๕ ธันวาคม ๒๕๔๒ โทรทัศน์รวมการเฉพาะกิจแห่งประเทศไทย ได้รับเกียรติจากรัฐบาลให้เป็นเจ้าภาพประสานความร่วมมือเพื่อจัดทำเพลงสัญลักษณ์ในโอกาสดังกล่าว โดยมีวัตถุประสงค์เพื่อให้ชาวไทยทั่วโลกใช้เป็นสื่อสัญลักษณ์ในการแสดงความจงรักภักดีแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
โทรทัศน์รวมการเฉพาะกิจแห่งประเทศไทยได้เชิญบุคคลและหน่วยงานต่างๆ จากภาครัฐและเอกชน ร่วมเป็นคณะดำเนินการจัดทำเพลง แบ่งเป็นคณะกรรมการต่างๆ จำนวน 8 คณะ โดยให้ศิลปิน 9 ท่าน ซึ่งเป็นคณะกรรมการฝ่ายประพันธ์เพลงร่วมกันประพันธ์เพลงความยาวประมาณ 4 นาทีเศษ และได้พิจารณาตั้งชื่อเพลงนี้ว่า "ภูมิแผ่นดิน นวมินทร์มหาราชา" คณะกรรมการประสานงานฝ่ายนักร้องจึงได้พิจารณาเชิญนักร้อง 72 คนร่วมขับร้องและบันทึกเสียงเพลงนี้ร่วมกับวงดนตรีเฉลิมราชย์ จากนั้นจีงดำเนินการจัดทำเทปเพลง แผ่นเสียง และวีดิทัศน์ประกอบเพลงเพื่อเผยแพร่แก่สาธารณชน
นอกจากเพลงนี้จะใช้ร้องถวายพระพรเนื่องในโอกาสวันเฉลิมพระชนมพรรษา พ.ศ. 2542 แล้ว วงดุริยางค์ทหารบกก็ได้นำเพลงนี้มาขับร้องถวายพระพรต่อเบื้องพระพักตร์ ในพิธีถวายสัตย์ปฏิญาณตนและสวนสนามของทหารรักษาพระองค์ ประจำปี พ.ศ. 2542 ด้วย
ปัจจุบันเพลงภูมิแผ่นดิน นวมินทร์มหาราชา ยังคงนิยมร้องเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร อยู่เสมอ โดยเฉพาะอย่างยิ่งในวันที่ 5 ธันวาคม ของทุกปี ซึ่งเป็นวันเฉลิมพระชนมพรรษา พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร แม้ว่าจะล่วงเลยโอกาสดังกล่าวมานานแล้วก็ตาม
อนึ่ง รัฐบาลไทยได้จัดเพลงนี้ให้เป็น 1 ใน 6 เพลงสำคัญของแผ่นดิน ตามมติคณะรัฐมนตรีลงวันที่ 30 ธันวาคม พ.ศ. 2546
ผู้ประพันธ์เพลง ภูมิแผ่นดิน นวมินทร์มหาราชา > คำร้อง

ชาลี อินทรวิจิตร
อาจินต์ ปัญจพรรค์
สุรพล โทณะวณิก
เนาวรัตน์ พงษ์ไพบูลย์
คุณหญิงกุลทรัพย์ เกษแม่นกิจ
ผู้ประพันธ์เพลง ภูมิแผ่นดิน นวมินทร์มหาราชา > ทำนอง

สง่า อารัมภีร์
นคร ถนอมทรัพย์
เรืออากาศตรี ศ.พิเศษ ดร.แมนรัตน์ ศรีกรานนท์
ประสิทธิ์ พยอมยงค์
ผู้ประพันธ์เพลง ภูมิแผ่นดิน นวมินทร์มหาราชา > เรียบเรียงเสียงประสาน

ประสิทธิ์ พยอมยงค์
กิตติ ศรีเปารยะ
ผู้ประพันธ์เพลง ภูมิแผ่นดิน นวมินทร์มหาราชา > บรรเลง

วงดนตรีเฉลิมราชย์ ควบคุมวงโดย วิรัช อยู่ถาวร
ผู้ขับร้องเพลง ภูมิแผ่นดิน นวมินทร์มหาราชา

กรรณิการ์ อารีสมาน
กษาปณ์ จำปาดิบ
กฤช จิรศักดิ์
กฤติกร ผลสิริไพศาล
กุลชร กลิ่นประดับ
โก๊ะตี๋ อารามบอย
กัญญารัตน์ กุยสุวรรณ
ขวัญระวี กาญจนะผลิน
คณาคำ อภิรดี
เคียส พันตา
จิตติมา เจือใจ
จินตนา สุขสถิตย์
เจนเชาวน์วัฒน์ จันทร์หอม
ชรินทร์ นันทนาคร
ชุมศักดิ์ สุกาญจนะ
เชน เมืองครุธ
เชษฐา ฉายาช่าง
ฐิติมา สุตสุนทร
ดาว มยุรี
ดาวใจ ไพจิตร
ดำรงค์เดช เจริญบุตร
โดม มาร์ติน
ทนงศักดิ์ ภักดีเทวา
ทิพย์วรรณ ปิ่นภิบาล
ทิพย์อาภา ชื่นประดิษฐ์
ธรรพ์ณธร ปาลกะวงศ์ ณ อยุธยา
ธานินทร์ อินทรเทพ
นนทิยา จิวบางป่า
นริศ อารีย์
นันทิดา แก้วบัวสาย
นันทนา บุญหลง
เนล โคแลท
น้ำค้าง เดือนเพ็ญ
ปกรณ์ ปานเจริญ
ปนัดดา เรืองวุฒิ
ประเสริฐศรี จันทน์อาภรณ์
ปิยะวัฒน์ เปี่ยมเบี้ย
พรรณนิภา จิระศักดิ์
พรหมมาตร แพงหนู
พร้อมบุญ ชูธง
พัชริดา วัฒนา
พันทิวา สินรัชตานันท์
พีระพงษ์ พลชนะ
ภูวนาท คุนผลิน
ภูสมิง หน่อสวรรค์
มนตรี แพร่ศิริพุฒิพงศ์
มีศักดิ์ นาครัตน์
เมตตา วันพิรุณ
รามจิตติ หงสกุล
รุ่งพิรุณ เมธารมณ์
รุ่งรัตน์ กุยสุวรรณ
รัตนาภรณ์ เอี่ยมยิ่ง
วันชนะ เกิดดี
วินัย พันธุรักษ์
วิสุทธิ์ เอมเปีย
ศรัณย่า ส่งเสริมสวัสดิ์
ศรีสุดา รัชตะวรรณ
ศิริพร อยู่ยอด
สนสกุล ยงประยูร
สมิทธิ์ บัณฑิตย์
สวลี ผกาพันธ์
สลักจิตร ดวงจันทร์
สันติ ดวงสว่าง
สุเทพ วงศ์กำแหง
สุนันท์ เทพทองพูน
เสกสรร บุญมาเลิศ
แสงสุรีย์ รุ่งโรจน์
อริสมันต์ พงษ์เรืองรอง
อานุภาพ จริโมภาส
อ้อยใจ แดนอีสาน
อิทธิพลธนินทร์ เดชฤกษ์ปาน
เอ๋ สันติภาพ
แหล่งข้อมูลอื่น

เพลงสำคัญของแผ่นดิน เก็บถาวร 2006-11-03 ที่ เวย์แบ็กแมชชีน จากเว็บไซต์ กรมประชาสัมพันธ์
ฟังเพลงสำคัญของแผ่นดิน บรรเลงโดยวงดนตรีต่างๆ จาก เว็บไซต์ของสำนักงานเสริมสร้างเอกลักษณ์ของชาติ เก็บถาวร 2007-06-09 ที่ เวย์แบ็กแมชชีน
http://account.payap.ac.th/song/poompandin.html เก็บถาวร 2007-04-04 ที่ เวย์แบ็กแมชชีน
http://www.navy.mi.th/navic/document/811203a.html
http://www.matichon.co.th/youth/youth.php?tagsub=031102&tag950=03you30260350&show=1
องค์การบริหารส่วนตำบลเขาค้อ

| องค์การบริหารส่วนตำบลเขาค้อ |
| --- | --- |
องค์การบริหารส่วนตำบล
บ้านเสลียงแห้งในเขตองค์การบริหารส่วนตำบลเขาค้อ
อบต.เขาค้อที่ตั้งที่ทำการองค์การบริหารส่วนตำบลเขาค้อ
พิกัด: 16°39′27.6″N 101°01′09.2″E﻿ / ﻿16.657667°N 101.019222°E﻿ / 16.657667; 101.019222
ประเทศ:  ไทย
จังหวัด: เพชรบูรณ์
อำเภอ: เขาค้อ
การปกครอง
 • นายก: จันทร์แรม ศรีเดช
พื้นที่
 • ทั้งหมด: 91.00 ตร.กม. (35.14 ตร.ไมล์)
ประชากร (2565)
 • ทั้งหมด: 11,738 คน
 • ความหนาแน่น: 128.99 คน/ตร.กม. (334.1 คน/ตร.ไมล์)
รหัส อปท.: 06481201
ที่อยู่ที่ทำการ: เลขที่ 183 หมู่ที่ 13 ตำบลเขาค้อ อำเภอเขาค้อ จังหวัดเพชรบูรณ์ 67270
เว็บไซต์: www.khaokho.go.th
 ส่วนหนึ่งของสารานุกรมประเทศไทย
องค์การบริหารส่วนตำบลเขาค้อ เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของตำบลเขาค้อ ตำบลริมสีม่วง และตำบลสะเดาะพง ในอำเภอเขาค้อ จังหวัดเพชรบูรณ์ เป็นที่ตั้งของศูนย์ราชการเกือบทั้งหมดในเขตอำเภอเขาค้อ
ที่ตั้งและอาณาเขต

องค์การบริหารส่วนตำบลเขาค้อมีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับองค์การบริหารส่วนตำบลทุ่งสมอ
ทิศตะวันออก ติดต่อกับองค์การบริหารส่วนตำบลบุ่งน้ำเต้า (อำเภอหล่มสัก) องค์การบริหารส่วนตำบลท่าพล และองค์การบริหารส่วนตำบลนางั่ว (อำเภอเมืองเพชรบูรณ์)
ทิศใต้ ติดต่อกับองค์การบริหารส่วนตำบลป่าเลา (อำเภอเมืองเพชรบูรณ์)
ทิศตะวันตก ติดต่อกับองค์การบริหารส่วนตำบลหนองแม่นา
ประวัติ

เดิมพื้นที่ตำบลเขาค้อ มีฐานะเป็นสภาตำบลเขาค้อในปี พ.ศ. 2528 และได้รับการยกฐานะขึ้นเป็นองค์การบริหารส่วนตำบลเขาค้อ อำเภอเขาค้อ จังหวัดเพชรบูรณ์ ในวันที่ 30 มกราคม พ.ศ. 2539
ในวันที่ 29 กันยายน พ.ศ. 2547 กระทรวงมหาดไทยพิจารณาว่าสภาตำบลริมสีม่วง ซึ่งมีประชากรเพียง 1,298 คน และสภาตำบลสะเดาะพง ซึ่งมีประชากรเพียง 1,397 คน จึงให้ยุบรวมเข้ากับองค์การบริหารส่วนตำบลเขาค้อ เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน